Janis Joplin
Janis Lyn Joplin (19 de januario 1943 – 4 de octobre 1970) esseva un cantautrice statounitese de musica rock, blues e soul. Illa esseva notate pro su canto potente e presentationes energic.

Nascite et elevate in Texas, Joplin se univa con Big Brother and the Holding Company, un banda de San Francisco. Illes recipeva attention a causa de lor presentation al Monterey Pop Festival. Joplin participava in le registration de duo albumes con le banda, ante illa partiva pro haber un carriera solo. Illa sona a Woodstock Festival e faceva toures de concertos. Su cantos plus popular include interpretations del cantos Piece of My Heart, Cry Baby, Down on Me, Ball and Chain, Sumertime e Me and Bobby McGee, e su canto original e disco final Mercedes Benz.

Joplin publicava tres albumes solo in su vita, ante illa moriva de un doso excessive de heroina, habente 27 annos. Un posthume album Pearl esseva publicate tres menses postea, e prendeva le prime loco al lista de albumes succedite in le Statos Unite. Illa recipeva un induction al Rock and Roll Hall of Fame in 1995. Le magazin Rolling Stone ha la includite in listas del 100 artistas melior e 100 cantatores melior. Illa ha vendite 18.5 milliones discos in le Statos Unite.

Musicos
Cantatores
Cantautor
Gente statounitese
Nascentia 1943
Morte 1970